Sådan får bitcoin-teknologi skovlen under fupkontrakter (podcast)

It-advokat Martin Von Haller Grønbæk spår en juridisk revolution med digitale, bindende kontrakter, der effektuerer sig selv, og som er ualmindeligt svære at forfalske.

Nu kommer det næste skridt efter bitcoin, hvad angår blockchain-teknologien, som it-advokat Martin von Haller Grønbæk mener kan revolutionere jura-verdenen fra top til tå.

Med blockchain-validerede kontrakter vil man nemlig kunne lave kontrakter, der opfylder sig selv. Gør kontrakten ikke det, vil den trække på de betingelser, der står i den.

»Mulighederne er uanede. Det her vil kunne nedsætte de omkostninger, der normalt er forbundet med finansielle transaktioner markant,« siger Martin Grønbæk og tilføjer, at det er ualmindeligt svært at snyde med de blockchain-validerede kontrakter, idet de gøres ugyldige og slettes, hvis der rettes i dem efter valideringen.

Version2 Podcast, uge 45: Digitale, ubrydelige blockchain-kontrakter Med kontrakter valideret med blockchain, der effektuerer sig selv, kan man revolutionere jura, som vi kender det. Vi kommer ind på fordele, ulemper og nogle af de mange ubekendte, når it-advokat Martin von Haller Grønbæk fortæller om den nye teknologis potentiale i hans daglige arbejde. Du finder XML-feedet til Version2's podcast her Og bruger du iTunes, kan du klikke her Du kan også høre podcasten direkte i din browser via Soundcloud i bunden af denne artikel.

Hvis jeg for eksempel ønsker at købe en aktie, så snart den når en vis lav værdi, skriver jeg en kontrakt med ejeren af den pågældende aktie. Når den når den lave værdi, blive købet gennemført, og et vis antal bitcoins eller blot almindelige penge, som står låst på en konto, overføres til ejeren af aktien. Aktien får jeg. Går noget i købet galt, blokeres handlen af kontrakten, og ingen af parterne får det, de gerne vil have.

Der er altså tale om, at privatpersoner kan udveksle alt, der kan sættes en pris på, uden at gå gennem myndighederne. På godt og ondt.

Alvorlige dilemmaer i teknologien

Teknologien er forbundet nogle alvorlige dilemmaer. Tænk nu, hvis man blev snydt til at indgå den ubrydelige, automatisk eksekverede kontrakt? Eller hvis andre indgik den på ens vegne?

Hør i podcastet mere om dilemmaerne, og om hvordan Martin Grønbæk direkte opfordrer it-kyndige til at hjælpe ham med at implementere det nye kontraktformat.

Version2 mødte Martin von Haller Grønbæk på Ingeniørforeningens konference Driving IT, som blev afholdt fredag.

Vi tager gerne imod ris/ros og forslag til nye afsnit på redaktion@version2.dk Du kan høre podcasten direkte i din browser via Soundcloud i bunden af denne artikel eller ved at abonnere på vores xml-feed i din foretrukne podcast-klient: